ཚེསཉིན་ཀན་སུའུ་འབྲུག་ཆུའི་བོན་གྱི་དཔེ་རྙིང་གི་ཡུལ་དངོས་རྟོག་ཞིབ་དང་ཞིབ་བསྡུར་ཚོགས་འདུ་འཚོགས།ཚོགས་ཐོག་ཏུ་ཀན་ལྷོ་ཁུལ་དང་འབྲུག་ཆུ་རྫོང་གི་འགོ་ཁྲིད་རྣམས་ཀྱིས་གཙོ་བོ་འབྲུག་ཆུ་ནས་བོན་གྱི་གནའ་དཔེ་རྙེད་པར་ཆེད་དུ་མི་སྣ་རྩ་འཛུགས་བྱས་ཏེ་འཚོལ་བསྡུ་དང་སྲུང་སྐྱོབ་བྱས་པའི་གནས་ཚུལ་ཞུས་ལ།དགེ་རྒན་ཆེན་མོ་གཙོས་མཁས་དབང་རྣམས་ཀྱིས་སོ་སོའི་ཞིབ་འཇུག་གི་ཐད་ནས་འབྲུག་ཆུའི་བོན་གྱི་གནའ་དཔེ་དེ་དག་ནི་མ་དཔེ་དཀོན་པོ་ཡིན་ལ།བོན་གྱི་ལོ་རྒྱུས་དང་རིག་གནས།ཆོས་ལུགས།ཡི་གེགོམས་སྲོལ་སོགས་ལ་ཞིབ་འཇུག་བྱེད་པར་གསར་རྙེད་བྱུང་བའི་རྒྱུ་ཆ་རིན་ཐང་དང་ལྡན་པ་ཁག་ཅིག་ཡིན་ལ།གནའ་དཔེ་དེ་དག་ལེགས་སྒྲིག་དང་སྲུང་སྐྱོབ།པར་སྐྲུན་སོགས་བྱེད་པའི་ཐད་ལ་དགོངས་འཆར་མང་པོ་བཏོན།